Ελεύθερη Ελλάδα: «Ας μου επιτραπεί να εκδώσω και να ελέγξω το χρήμα του έθνους και δεν με ενδιαφέρει ποιος θεσπίζει τους νόμους»\n«Ας μου επιτραπεί να εκδώσω και να ελέγξω το χρήμα του έθνους και δεν με ενδιαφέρει ποιος θεσπίζει τους νόμους»\nΗ διαδικασία με την οποία το χρήμα δημιουργείται στη σύγχρονη εποχή είναι πλήρως εσφαλμένως αντιληπτό από το ευρύ κοινό. Υπάρχει ένας καλός λόγος γι’ αυτό: οι κυβερνήσεις σήμερα αντί να εκδίδουν οι ίδιες το εθνικό τους νόμισμα, με το ισχύον νομισματικό σύστημα και στις δύο πλευρές του Ατλαντικού, το χρήμα το δημιουργούν οι τράπεζες από το τίποτε και το δανείζουν με τόκο στις κυβερνήσεις για να καλύψουν τις δημοσιονομικές τους ανάγκες.\nΕίναι χαρακτηριστικό ότι ορισμένοι από τους προέδρους των Ηνωμένων Πολιτειών με σθένος πολέμησαν τις απατηλές πρακτικές των τραπεζών και επισήμαναν τους κινδύνους για τη Δημοκρατία. Μάλιστα ο κύριος συντάκτης της Διακήρυξης της Ανεξαρτησίας (1776), Thomas Jefferson- 3ος πρόεδρος της νεαρής δημοκρατίας - είχε ενδεικτικά δηλώσει « εάν ο Αμερικανικός λαός επιτρέψει ποτέ τις ιδιωτικές τράπεζες να ελέγξουν την έκδοση του νομίσματος, πρώτα μέσω πληθωρισμού και εν συνεχεία μέσω αποπληθωρισμού, οι τράπεζες και οι εταιρίες που θα αναπτυχθούν γύρω από αυτές θα αποστερήσουν το λαό από όλη την περιουσία του, έως ότου τα παιδιά του θα ξυπνήσουν άστεγοι στην ήπειρο που οι πατέρες τους έχουν κατοικίσει».\nΚι ακολουθεί η ερμηνευτική δήλωση της 'ασάφειας' για την κάλυψη του Συνταγματικού κενού αναφορικά με τον προσδιορισμό της δημιουργίας του εθνικού νομίσματος: «η παράγραφος 2 δεν κωλύει τη συμμετοχή της Ελλάδος στις διαδικασίες της οικονομικής και νομισματικής ένωσης».\nΠρέπει όμως να συνειδητοποιήσουμε ότι το ισχύον νομισματικό σύστημα της ζώνης του ευρώ που επεβλήθη στον ελληνικό λαό από την πολιτική ηγεσία είναι μια απόκρυφη απάτη. Όταν εμείς πράγματι αφυπνιστούμε και δούμε κατάματα αυτή την σκληρή πραγματικότητα, τότε η προσωπική μας θεώρηση όχι μόνο της Ευρωζώνης, αλλά ολόκληρης της παγκόσμιας οικονομικής τάξης θα πρέπει να αναθεωρηθεί. Όπως ακριβώς συνέβη με τη φυσική και την αστρονομία τον 16ο - 17ο αιώνα, όταν ο άνθρωπος αναθεώρησε την εσφαλμένη άποψή του για τον κόσμο, συνειδητοποιώντας μέσω της επιστήμης, ότι η γη δεν είναι ακίνητος ούτε το κέντρο του κόσμου, αλλά γυρίζει και μάλιστα με εκπληκτική ταχύτητα, με δύο ταυτόχρονες περιφορές ως ένας απλός πλανήτης του ηλιακού συστήματος. Η εξαπάτηση είναι ότι δεν υπάρχει κατ' ουσία καθόλου πραγματικό χρήμα στο οικονομικό σύστημα έτσι όπως το φαντάζεται ο κόσμος, 'κολλαριστό', που το 'τυπώνουν', το 'στοιβάζουν' και το 'μεταφέρουν' «ζεστό - ζεστό».\nΕκτός από τα κέρματα που η παραγωγή και νομισματοκοπή γίνεται από τις εθνικές κυβερνήσεις και συνιστούν ένα αμελητέο ποσό, το σύνολο της προσφοράς του χρήματος σε κυκλοφορία αποτελείται από δημόσια και ιδιωτικά χρέη στις τράπεζες. Όπως προαναφέρθηκε, το χρήμα δημιουργείται με λογιστικές εγγραφές στους λογαριασμούς των ιδιωτικών τραπεζών. Αυτή η λογιστική εγγραφή αποτελεί μια ταχυδακτυλουργία, που πρέπει να τη δούμε πολλές φορές για να αντιληφθούμε τι ακριβώς συμβαίνει. Κι αυτό το τέχνασμα που ακριβώς συμβαίνει είναι αδύνατον να το κατανοήσουμε, εάν δεν γνωρίζουμε το ισχύον σύστημα των κλασματικών αποθεματικών του νομισματικού μηχανισμού.(3) Ως απόρροια των κλασματικών αποθεματικών, που έντεχνα έχει αποκρυφτεί από τη δημόσια θέα, το χρήμα που οι τράπεζες δανείζουν δεν συνιστά ανακύκλωση των προϋπαρχόντων καταθέσεων των πελατών, αλλά νέο χρήμα.\nΑποτελεί στην κυριολεξία νοητικό άθλο να κατανοήσει κάποιος ότι το χρήμα, που τόσο δύσκολο είναι να αποκτηθεί στη ζωή, δημιουργείται από τις τράπεζες με μια λογιστική εγγραφή. Είναι φυσικό, το μυαλό του απλού πολίτη να τελεί υπό σύγχυση, με αποτέλεσμα να εμφανίζεται το φαινόμενο της «γνωστικής δυσαρμονίας» (cognitive dissonance), όπου κάποιος μπορεί να διαβάζει τις λέξεις μιας φράσης, αλλά αμφιβάλει εάν τις διαβάζει σωστά. Όμως, για να είμαστε σίγουροι ότι τις διαβάζουμε απολύτως σωστά, παρατίθεται η ακόλουθη δήλωση του πρώην πρώτου διοικητή της Κεντρικής Τράπεζας του Καναδά (Bank of Canada), Graham Towers: «Οι τράπεζες δημιουργούν χρήμα. Η διαδικασία παραγωγής του χρήματος αποτελείται από μια λογιστική εγγραφή σ' ένα βιβλίο. Αυτό είναι όλο. Κάθε φορά που η τράπεζα χορηγεί ένα δάνειο, νέα τραπεζική πίστωση δημιουργείται, εντελώς καινούργιο χρήμα (brand new money)». (4)\nΑυτή η απόκρυφη μαγεία της δημιουργίας του πιστωτικού χρήματος από το τίποτε και της είσπραξης τόκου έχει διαστρεβλωθεί από τον τύπο και έχει συγκαλυφθεί από τις τράπεζες, ενώ ορισμένοι από τους πολιτικούς το γνωρίζουν, αλλά απαντούν έντρομοι με χαμηλή φωνή: «ε, τι θέλεις τώρα να κάνουμε επανάσταση». Έτσι, το ευκολόπιστο κοινό επί μακρόν υπνωτίστηκε και παρέμεινε παραπλανημένο σε λάθος μονοπάτια από τον συνεχή βομβαρδισμό των εγκωμίων και των 'εικονικών' βραβείων των τραπεζών έχοντας εμπεδώσει λανθασμένες εντυπώσεις και τραπεζικές απόψεις. Γι’ αυτό η διαδικασία της απόρριψης εσφαλμένων ιδεών και αντιλήψεων που έχουν αιχμαλωτίσει το μυαλό και τη φαντασία του, είναι πράγματι επίπονος.\nΤο μοναδικό χαρακτηριστικό της επινόησης των κλασματικών αποθεματικών, μέσω των οποίων οι σημερινές τράπεζες δημιουργούν το πολυπόθητο χρήμα, είχε ανακαλυφθεί αρκετούς αιώνες νωρίτερα από τους χρυσοχόους (goldsmiths).(5) Ειδικά, με την πάροδο του χρόνου οι χρυσοχόοι ανακάλυψαν ότι μπορούν να εκδώσουν χάρτινες πιστωτικές αποδείξεις (γραμμάτια) και να δανείσουν με τόκο, τα πολύτιμα μέταλλα που φύλαγαν στα χρηματοκιβώτια τους, πολλές φορές πιο πάνω από την ποσότητα που είχαν στην κατοχή τους. Η πρακτική αυτή ήταν εφικτή εφόσον είχαν επαρκή αποθεματικά χρυσού και αργύρου σε «φύλαξη» για να εξαργυρώσουν οτιδήποτε ποσά οι κάτοχοι των γραμματίων επιθυμούσαν σε μια δεδομένη χρονική στιγμή. Αυτή η κατεργαριά συνιστά τη «γέννηση» του μυστηρίου που έμελλε διαχρονικά να γίνει γνωστό, ως « το κλασματικό σύστημα αποθεματικών» του σύγχρονου χρηματοπιστωτικού συστήματος.\nΣυγκεκριμένα, ο βασιλιάς William ΙΙΙ βρίσκονταν σε σοβαρή ανάγκη χρημάτων για τη διεξαγωγή ενός νέου πολέμου με τον Louis XIV, για να αποτρέψει την ηγεμονία της Γαλλίας στην ηπειρωτική Ευρώπη. Παγιδευμένος μεταξύ της αδυναμίας επιβολής νέων φόρων και της προσφυγής σε δανεισμό, σε συνεργασία με το Κοινοβούλιο απεδέχθη το σχέδιο του Σκωτσέζου William Paterson, της ίδρυσης μιας ανώνυμης πολυμετοχικής εταιρίας. Το πλάνο όριζε ότι η εταιρία θα είναι τράπεζα που θα φέρει το όνομα Bank of England, της οποίας οι μετοχές θα πωληθούν σε ιδιώτες επενδυτές με αντίτιμο το ποσό των £ 1,200,000. Η ολοσχερής είσπραξη του μετοχικού κεφαλαίου θα προσφερθεί ως δάνειο στο βασιλιά William με επιτόκιο 8% ! Αυτό είναι το πρώτο σκέλος του σχεδίου που η σύλληψή του έγινε στο παρεκκλήσι Mercer's Chapel του Λονδίνου σε σύσκεψη εκπροσώπων των επενδυτών και μελών του Αγγλικού Κοινοβουλίου.\nΗ αρχική επινόηση του σχεδίου της ίδρυσης της Τράπεζας της Αγγλίας πιστώνεται στο μέλος του Αγγλικού Κοινοβουλίου Charles Montagu, ο οποίος παρουσίασε στο Κοινοβούλιο το πλάνο της ίδρυσης της Τράπεζας ως χρηματοδότη και εντολοδόχο του δημοσίου με βάση τον σχεδιασμό του Paterson. Παρ' όλη την έξαψη της ζήτησης μεταξύ των μελών του κοινοβουλίου, ιδίως των συντηρητικών, που αντετίθεντο στη δημιουργία της έκδοσης εθνικού νομίσματος από «χαρτί» ως διαβρωτικό στοιχείο της οικονομικής διαδικασίας, η πρόταση του Charles Montagu υπερψηφίστηκε. Έτσι, την 27η Ιουλίου 1694 με βασιλικό διάταγμα πήρε «σάρκα και οστά» η τράπεζα των τραπεζών με την μεγαλοπρεπή επωνυμία: « Ο Κυβερνήτης και η Εταιρία της Τράπεζας της Αγγλίας» (The Governor and the Company of the Bank of England), που κυριάρχησε με τις ταχυδακτυλουργίες της για 300 χρόνια το τραπεζικό σύστημα. Υπήρξε το μοντέλο των κεντρικών τραπεζών του δυτικού ημισφαιρίου, συμπεριλαμβανομένης και της δικής μας, της περίοπτης Τράπεζας της Ελλάδος. Μ' αυτό το επιβλητικό όνομα και τη θεσμική ιερότητα του Βασιλιά και του Κοινοβουλίου να συμβαδίζουν αρμονικά χέρι- χέρι, πώς να μην παραπλανηθεί ο απλός λαός από τη ραδιουργία ενός cabal (κλίκας) σε μυστική συνδιάσκεψη σε ένα παρεκκλήσι.\nΤο ενημερωτικό δελτίο της αρχικής δημόσιας προσφοράς μετοχών που εκδόθηκε για να ελκύσει επενδυτές γνωστοποιηθεί: «Η Τράπεζα επωφελείται του τόκου σε όλα τα χρήματα που δημιουργεί από το τίποτε». (7) Με αυτό τον ιδιόρρυθμο τρόπο δημιουργήθηκε η πρώτη κεντρική τράπεζα του κόσμου, κατοχυρώνοντας το δικαίωμα της δημιουργίας του χρήματος από το τίποτε και ευκρινώς γραμμένο μέσα στον καταστατικό της χάρτη! Ήταν λοιπόν φυσικό από τους πρώτους μετόχους, πλην του Paterson και της παρέας του, να είναι ο ίδιος ο βασιλιάς William ΙΙΙ και μαζί ο Δούκας και η Δούκισσα του Marlborough και πιο πίσω ορισμένα πρωτοκλασάτα μέλη του Αγγλικού Κοινοβουλίου. Έτσι ξεκίνησε η πολυσυζητημένη Πιστωτική Επανάσταση (Credit Revolution) στο Λονδίνο, που είχε ως δομικό λίθο της δημιουργίας του χρήματος το τραπεζογραμμάτιο, το οποίο παράγεται μέσου δανεισμού από αέρα κοπανιστό, είναι fiat χρήμα, στο par excellence εργοστάσιο χρήματος, την ξακουστή Τράπεζα της Αγγλίας.\nΣύμφωνα με όσα έχουν διατυπωθεί έως τώρα αναφορικά με τα χρηματοπιστωτικά ιδρύματα, που μέσω των κλασματικών αποθεματικών οι τράπεζες δημιουργούν νέο χρήμα από «ζεστό αέρα», δηλαδή από το τίποτα, γίνεται πλέον κατανοητό γιατί είναι αδύνατον να υπάρξει ένας κοινώς αποδεκτός ορισμός του χρήματος. Οι ακαδημαϊκοί μάλιστα, την περίοδο της δεκαετίας του 1960, της αποκαλούμενης εποχής των «καλών χρόνων», όπου το κίνητρο του ατομικού συμφέροντος είχε αντικατασταθεί από ένα κοινωνικό ιδεώδες, βάζανε θέματα προς συζήτηση στους φοιτητές τους- που θεωρούνται ριψοκίνδυνα σήμερα - με την ακόλουθη μορφή:\nΤο φαινόμενο του κλασματικού χρήματος, που είναι μείζονος σημασίας στην οικονομική διαδικασία, επισημαίνεται και από τον James Tobin με την ακόλουθη δήλωση : «Η αρχή της σοφίας στη νομισματική οικονομία ξεκινά από την παρατήρηση, ότι το χρήμα είναι όπως μία καυτή πατάτα (hot potato) σ' ένα παιδικό παιχνίδι, όπου ένα άτομο μπορεί να την περάσει στο άλλο, αλλά η ομάδα στο σύνολό της δεν μπορεί να απαλλαχτεί από αυτήν». (9)\nΤο πιστωτικό χρήμα που αποτελεί την κινητήριο δύναμη του σύγχρονου νομισματικού συστήματος είναι απλώς ένας «άυλος» αριθμός, μια εγγραφή σε ένα τραπεζικό λογαριασμό, που δεν καλύπτεται ούτε από πολύτιμα μέταλλα ούτε από κέρματα ή από μετρητά (χαρτονόμισμα). Επί παραδείγματι, η αγορά ενός αγαθού μέσω της πιστωτικής κάρτας αφαιρεί χρήμα από τον λογαριασμό του αγοραστή και το προσθέτει στο λογαριασμό του πωλητή του αγαθού, είτε αυτό είναι προϊόν είτε υπηρεσίες. Μια χρηματική συναλλαγή, λόγω χάριν, η αγορά ενός ζευγαριού παπούτσια με αντάλλαγμα την πληρωμή σε ευρώ στη σημερινή εποχή, δεν είναι μια διπλή συναλλαγή όπως στην εποχή του χρήματος που ήτανε εμπόρευμα (commodity), o χρυσός και άργυρος. Αντίθετα, είναι μια τριπλή συναλλαγή, που περιλαμβάνει τον αγοραστή, τον πωλητή και τον ενδιάμεσο, το πιστωτικό ίδρυμα - τον κάπηλο κατά τον Αριστοτέλη. Ο αγοραστής δεν ανταλλάσσει κανένα εμπόρευμα ή υπηρεσία με ένα άλλο αγαθό του πωλητή. Αυτό το οποίο στην ουσία ανταλλάσσεται, είναι μία εγγραφή χρέωσης στον τραπεζικό λογαριασμό του αγοραστή, με μία πιστωτική εγγραφή αντίστοιχης αξίας στο λογαριασμό του πωλητή. Η τράπεζα απλώς διαμεσολάβησε μεταφέροντας πιστωτικό χρήμα από τον ένα λογαριασμό στον άλλο για την περαίωση της συναλλαγής, και γι’ αυτή την επίπονη προσπάθεια, απαιτεί τόκο 16-18 % ετησίως!\nΟι εμπορικές τράπεζες χορηγούν πρόθυμα πιστωτικές γραμμές (credit lines) σε εταιρίες και ιδιώτες. Αυτές συνιστούν μονομερείς τραπεζικές συμβάσεις «υπόσχεσης» της χορήγησης δάνειου στο δικαιούχο μέχρι ενός προκαθορισμένου ποσού και εντός συγκεκριμένου χρόνου, εφ' όσον o κάτοχος επιθυμεί να χρησιμοποιήσει την πιστωτική γραμμή. Όμως, η «υπόσχεση» της χορήγησης του δανείου, δεν θεωρείται χρήμα από τους ρυθμιστικούς κανονισμούς των κεντρικών τραπεζών. Έτσι, όταν η πιστωτική γραμμή χρησιμοποιείται και το δάνειο χορηγείται, τότε bona fide πιστωτικό χρήμα δημιουργείται και αποθεματικά πρέπει εξ ανάγκης να βρεθούν για να το εξυπηρετήσουν. Είναι λοιπόν φανερό, ότι και σ' αυτή την περίπτωση, το πιστωτικό χρήμα συνιστά προγενέστερο στοιχείο των αποθεματικών (reserves), αφού η χορήγηση του δανείου δημιουργεί τη ρυθμιστική απαίτηση της άντλησης κεφαλαίων αποθεματικού. Το έκδηλο συμπέρασμα του νομισματικού μηχανισμού στην πράξη, είναι σαφώς σε πλήρη αντίθεση με το ορθόδοξο μοντέλο που διδαχθήκαμε ως φοιτητές, όπου η προώθηση των αποθεματικών από την κεντρική τράπεζα ωθεί με την σειρά της, τη δημιουργία νέων τραπεζικών δανείων. Η εμπειρία υποδεικνύει ότι όταν οι οικονομικές συνθήκες είναι ευδόκιμες για την επέκταση του πιστωτικού χρήματος, οι τραπεζίτες εύκολα βρίσκουν επιτήδειους τρόπους να δημιουργήσουν reserves.\nΗ καταδίκη δεν άργησε να έρθει και «ο διάολος έσπασε το ποδάρι του» με το ξέσπασμα της καταιγίδας της παγκόσμιας χρηματοπιστωτικής κρίσης το 2008, που συμπαρέσυρε στους θυελλώδεις ανέμους της τις δήθεν «εύρωστες» ελληνικές τράπεζες με τα γυάλινα πόδια. Αυτές βρέθηκαν εκτεθειμένες με υπέρμετρο δανεισμό και μόχλευση κερδοσκοπικών κεφαλαίων, με αποτέλεσμα να καταρρεύσουν σαν τραπουλόχαρτα. Η πανωλεθρία που υπέστη το θεωρούμενο ελληνικό χρηματοπιστωτικό σύστημα, μπορεί εύστοχα να συγκριθεί με την πανωλεθρία που υπέστη ο Αλκιβιάδης - και τον θρήνο και κοπετό που επακολούθησαν στην αρχαία Αθήνα- από το όραμα της κατάκτησης της Σικελίας. Οι κολοσσιαίες ζημίες των ελληνικών τραπεζών, που κυρίως προήλθαν από την αλόγιστη και επικίνδυνη χρήση των κλασματικών αποθεματικών, ξεπερνούν τα όρια της φαντασίας. Αυτή η παραφροσύνη μπορεί να εξηγηθεί μόνο με τη ρήση του ποιητή: «εκείνους που οι θεοί αποφάσισαν να καταστρέψουν πρώτα τους τρελαίνουν».\nΓι' αυτό, δεν πρέπει να ξεχνάμε τι είναι χρήμα στη σημερινή εποχή και πως δημιουργείται από αέρα κοπανιστό από τις ιδιωτικές τράπεζες. Αυτά τα υβριδικά ιδρύματα, παραβιάζοντας γραπτούς και άγραφους ηθικούς νόμους - όπως πρόσφατα έχει τεκμηριωθεί - έχουν τη δύναμη να καταστρέψουν τον πλούτο των ιδίων των κρατών, που τα ανάθρεψαν με τόση οικειότητα και θαλπωρή. Η κατάσταση είναι φοβερή όταν οι κυβερνήσεις για να αυξήσουν τον εθνικό πλούτο, πρέπει αναγκαστικά να χρεωθούν και να υποστούν τοκογλυφικές επιβαρύνσεις. Ας δούμε όμως τα πράγματα από μια άλλη οπτική γωνία. Γιατί οι ελληνικές τράπεζες για τη διάσωση τους χρησιμοποίησαν ως κάλυμμα τις εγγυήσεις του κράτους; Ποιος είναι πίσω από το κράτος; Οι πολίτες. Δηλαδή, είναι οι πολίτες που συνιστούν τη βάση της πίστης του κράτους. Τότε γιατί οι ίδιοι οι πολίτες δεν καρπούνται το όφελος της δικής τους πίστης με το να αποκτήσουν ελεύθερο από τόκο χρήμα; Τουναντίον, οι τραπεζίτες καρπούνται το όφελος της πίστης των πολιτών.\nΜήπως έφτασε η χρονική στιγμή να γίνει η μεταστροφή και οι πολίτες να διεκδικήσουν το δίκαιο όφελος που αφαιρέθηκε προ πολλού αυθαίρετα από την εξουσία τους; Το θεμέλιο του πολιτεύματος της Ελλάδος είναι η Κοινοβουλευτική Δημοκρατία. Το Σύνταγμα ρητά αναφέρει ότι «όλες οι εξουσίες πηγάζουν από το λαό, υπάρχουν υπέρ αυτού και του έθνους.» Τότε γιατί οι εξουσίες της έκδοσης του νομίσματος και της δημιουργίας του χρήματος, που συνιστούν ένα μεγάλο προνόμιο της κυβέρνησης, έχουν εκχωρηθεί σε ένα αλλότριο ιδιωτικό μονοπώλιο και σ' ένα καρτέλ τραπεζών; Και η κυβέρνηση εξαναγκάζεται να δανείζεται αυτό που μπορεί η ίδια να δημιουργήσει -ελεύθερο από χρέος- σε σημείο που τελικά επέφερε τη χρεοκοπία του έθνους;\n(1) Άρθρο 46 του Καταστατικού της Τραπέζης της Ελλάδος, Έκδοση Θ', Αθήνα 2000. « Η Τράπεζα δεν δύναται να παρέχη ευκολίας εις το Δημόσιον ή τας Δημόσιας Επιχειρήσεις αμέσως ή εμμέσως δια προεξοφλήσεων, δανείων, προκαταβολών ή υπερβάσεων πιστώσεων. Επίσης η Τράπεζα δεν δύναται να εγγυάται γραμμάτια του Δημοσίου Ταμείου ή άλλας υποχρεώσεις του Δημοσίου ή των Δημοσίων Επιχειρήσεων.»\n(3) Επειδή το χρήμα δημιουργείται τόσο άνετα από τις ιδιωτικές τράπεζες, οι κεντρικές τράπεζες για να εμποδίσουν την υπερβολική πιστωτική επέκταση των εμπορικών τραπεζών θεσπίσανε κανόνες κεφαλαιακής επάρκειας οι οποίοι βασίζονται σε ποσοστά επί των καταθέσεων και χρεογράφων τους. Μια τράπεζα πρέπει να διατηρεί νόμιμα απαιτούμενα αποθεματικά (α) υπό μορφή μετρητών χρηματοκιβωτίου (vault cash) και (β) υπό μορφή αποθεματικών στην κεντρική τράπεζα ίσα με ένα προκαθορισμένοποσοστό επί των καταθέσεων της. Με τις ισχύουσες διατάξεις, το απαιτούμενο ελάχιστο ποσοστό είναι 2% για μετρητά και καταθέσεις μιας μέρας (όψεως και απλού ταμιευτηρίου), καταθέσεις προθεσμίας έως δύο έτη και έκπτωση 30% σε χρεόγραφα διαρκείας μέχρι δύο έτη. Για καταθέσεις προθεσμίας άνω των δύο ετών, και συμφωνίες επαναγοράς (repos) ο συντελεστής είναι 0% και 30% για μακροπρόθεσμα χρεόγραφα. Αυτά τα ποσοστά όμως μεταβάλλονται.ECB Minimum Reserves\n(5) Πριν την ίδρυση της Bank of England (1694), oι χρυσοχόοι ήταν οι ανεπίσημοι τραπεζίτες της οικονομίας και του εμπορίου, αλλά τα αποθεματικά τους σε χρυσό και άργυρο θεωρούντο ανεπαρκή για την χρηματοδότηση των πολεμικών δαπανών. Η αξιοπιστία τους κλονίστηκε έντονα, όταν υπέστησαν μαζική χρεοκοπία, κατόπιν αθέτησης δανείου £ 1 εκατ. από τον βασιλιά Charles II (1660-1685), που οδήγησε στον αφανισμό των νομισμάτων περίπου 10,000 καταθετών. Η κύρια απασχόληση των χρυσοχόων την εποχή του Μεσαίωνα, ήταν η χάραξη ανάγλυφων σχεδίων στις λαβίδες των πιστολιών και η διακόσμηση αργυρών αγκραφών, αλλά στη διαχρονική τους εξέλιξη μετατράπηκαν σε τραπεζίτες - αργυραμοιβούς. Ο λόγος, η κατοχή μεγάλων χρηματοκιβωτίων απρόσβλητα από φωτιά και κλοπή, όπου οι εύποροι και οι βιοτέχνες τοποθετούσαν τα τιμαλφή, πολύτιμα είδη και μέταλλα.\n(7) Carroll Quigley, Tragedy and Hope, A History of the World in our Time, p. 49, " The Bank hath benefit of interest on all moneys which it creates out of nothing". Επίσης, ο Quigley αναφέρει ότι « αυτό που επέτυχε ο William Paterson με την Τράπεζα της Αγγλίας, επαναλήφτηκε από τον Sir Edward Holden, ιδρυτή της Midland Bank στις 18 Δεκεμβρίου του 1907, και είναι βεβαίως, γενικώς αποδεκτό σήμερα».\n(9) James Tobin, "Commercial Banks as Creators of Money", in Readings in Money, National Income and Stabilization Policy, Edited by W. Smith and R. Teigen, Irwin, 1965, p.156\n(10) Ο όρος αναφέρεται στη νομισματική θεωρία της ορθόδοξης laissez - faire οικονομίας, η οποία διατείνεται ότι η προσφορά του χρήματος(money supply)καθορίζεται από την κεντρική τράπεζα και επιφέρει σημαντικές επιρροές στο εθνικό εισόδημα βραχυπρόθεσμα και στο γενικό επίπεδο των τιμών μακροπρόθεσμα. Θεμελιώδη αρχή του μονεταρισμού αποτελεί η θεώρηση ότι : «οι αλλαγές της προσφοράς του χρήματος συνιστούν τον καθοριστικό παράγοντα της οικονομικής δραστηριότητας.» Η βασική υπόθεση της θεωρίας ότι η προσφορά του χρήματος σε κυκλοφορία καθορίζεται από τις διοικητικές αρχές (κεντρική τράπεζα), οδηγεί στην αποδοχή ενός νομισματικού κανόνα, που ο Friedman τον ονόμασε ποσοστιαίο κανόνα Κ, όπου η προσφορά του χρήματος υπολογίζεται με βάση τη μεταβολή του ΑΕΠ, συν το επιθυμητό εύρος του πληθωρισμού. Έτσι, ο μηχανισμός της προσφοράς του χρήματος στην οικονομία καθορίζεται εξωγενώς, και η διαχείριση μπορεί να γίνει είτε από την κεντρική τράπεζα είτε από έναν υπολογιστή, ισχυρίστηκε ο πασίγνωστος Milton Friedman. Η αποδοχή της σφαλερής αυτής θεωρίας οδηγεί στην απόρριψη της δημιουργίας του χρήματος μέσω της μαγείας των κλασματικών αποθεματικών των ιδιωτικών τραπεζών, στην πλήρη φιλελευθεροποίηση του τραπεζικού συστήματος και την κατάργηση του Federal Reserve μαζί με τους ρυθμιστικούς του κανόνες, που παρεμποδίζουν 'βάναυσα' την κερδοφορία των τραπεζών.\nΠηγή: «Νέα Κρήτη»\nΑναρτήθηκε από Λαϊκό Μέτωπο στις 4:17 μ.μ.\nhorvatova jana 21 Μαΐου 2017 - 4:34 μ.μ.\nΧΡΗΜΑΤΟΔΟΤΗΣΗ ΕΡΓΟΥ ΠΡΟΣΦΟΡΑ ΚΑΙ ΧΡΗΜΑ ΔΑΝΕΙΣΜΟΥ\nΓεια σας κύριε και κυρία,\nΕίμαι ένα άτομο που παρέχει δάνεια στο εξωτερικό. με πρωτεύουσα\nτο οποίο θα χρησιμοποιηθεί για την παροχή δανείων μεταξύ βραχυπρόθεσμων και μακροπρόθεσμων ανθρώπων € 5000 € 50.000.000 σοβαροί άνθρωποι οι οποίοι είναι οι πραγματικές ανάγκες, το επιτόκιο είναι 3% ανά έτος οικονομικής δανείων., επενδυτικά δάνεια , δάνεια αυτοκινήτων, προσωπικά δάνεια. Είμαι διαθέσιμος για να απαντήσει στους πελάτες μου μέχρι 3 ημέρες από την παραλαβή του αιτήματος σας, παρακαλώ επικοινωνήστε μαζί μου με e-mail: horvatovajana71@gmail.com\nhorvatova jana 22 Μαΐου 2017 - 3:18 μ.μ.\nClara 24 Σεπτεμβρίου 2019 - 2:09 μ.μ.\nΚαταβάλλω σοβαρά και αξιόπιστα ιδιωτικά δάνεια από 5.000 έως 5.000.000 με ποσοστό 2%. Έτσι αν ενδιαφέρεστε παρακαλώ επικοινωνήστε μαζί μου\nτο email μου: clarasouzin@gmail.com\nΧρειάζεστε χρηματοδότηση για το σπίτι σας, για την επιχείρησή σας, για αγορά αυτοκινήτου, για αγορά μοτοσικλετών, για τη δημιουργία της δικής σας επιχείρησης, για τις προσωπικές σας ανάγκες, περισσότερες αμφιβολίες.\nΧορηγώ προσωπικές πιστώσεις που κυμαίνονται από 5.000 € έως 5.000.000 € με ονομαστικό επιτόκιο 2% ανεξάρτητα από το ποσό. Προσδιορίστε στα αιτήματά σας για\nδανείστε το ακριβές ποσό που επιθυμείτε και τη διάρκεια αποπληρωμής του.\nΔέχομαι δάνεια μεταξύ ατόμων βραχυπρόθεσμα και μακροπρόθεσμα που κυμαίνονται από 5.000 έως 5.000.000 ευρώ σε όλους τους σοβαρούς ανθρώπους που έχουν πραγματικά ανάγκη:\n- Δίνω οικονομικά δάνεια\n- δάνειο αυτοκινήτου\n- προσωπικό δάνειο.\nΕίμαι διαθέσιμος για να ικανοποιήσω τους πελάτες μου το πολύ 48 ώρες μετά την παραλαβή της αίτησης χρηματοοικονομικής αίτησης.\nΔεν είναι σοβαρό να απέχει.\nΓια περισσότερα παραδείγματα επικοινωνήστε μαζί μας μόνο σε αυτή τη διεύθυνση ηλεκτρονικού ταχυδρομείου: clarasouzin@gmail.com\nClara 24 Σεπτεμβρίου 2019 - 2:12 μ.μ.\nClara 24 Σεπτεμβρίου 2019 - 2:14 μ.μ.\nRebecca Crypto 15 Οκτωβρίου 2019 - 1:01 π.μ.\nBuia 2 Απριλίου 2020 - 6:24 μ.μ.\nΓεια αγαπητέ άτομο. Θέλετε να μειώσετε τα οικονομικά σας έξοδα; Δεν υπάρχουν άλλες ανησυχίες, προσφέρουμε δάνεια (από 5.000 έως 10.500.000 ευρώ ή δολάρια) σε όλα τα φυσικά ή νομικά πρόσωπα που έχουν σοβαρή ανάγκη και είναι σε θέση να αποπληρώσουν την πίστωση τους. Σας παραχωρούμε επιτόκιο 3% κατά την περίοδο πληρωμής. Οι υπηρεσίες μας: Χρηματοδοτικό δάνειο - Κτηματικό δάνειο - Επενδυτικό δάνειο - Ατομικό δάνειο. Αν σας ενδιαφέρει, μην διστάσετε να επικοινωνήσετε μαζί μας για την ικανοποίησή σας.


Ο Χόρχε Λουίς Μπόρχες γεννιέται και η Αργεντινή γιορτάζει | CultureNow.gr\nΑρχική Σελίδα » Άρθρα » Ο Χόρχε Λουίς Μπόρχες γεννιέται και η Αργεντινή γιορτάζει\nCULTURENOW / 24-08-2021 / 15:56\nΣαν σήμερα γεννιέται στο Μπουένος Άιρες, ο Αργεντίνος συγγραφέας και ποιητής Χόρχε Λουίς Μπόρχες, μια από τις σημαντικότερες λογοτεχνικές μορφές του 20ου αιώνα.\nΟ Χόρχε Λουίς Μπόρχες γεννήθηκε στην Αργεντινή στις 24 Αυγούστου του 1899. Αποτέλεσε και αποτελεί μια από τις σημαντικότερες λογοτεχνικές μορφές του 20ού αιώνα. Το όνομα του είναι συνώνυμο της Λογοτεχνίας, καθώς άφησε παρακαταθήκη πλήθος διηγημάτων φανταστικού χαρακτήρα, κριτικών, μεταφράσεων και ποιημάτων.\nΟ Μπόχες, γύρισε όλα τα πλάτη και μήκη του κόσμου από την παιδική του ηλικία. Κατάφερε έτσι, να μετουσιώσει τις εικόνες και τις αναμνήσεις του σε γραπτά που συντροφεύουν τους αναγνώστες και τις αναγνώστριες του, δεκαετίες πια.\n2 + 1 ποιήματα\nΜετάφραση: Καλοκύρης Δημήτρης


του Newsroom Δημοσίευση 28 Μαρτίου 2014, 23:15 «Θησαυρός» για τις καλλιέργειες το νερό των βιολογικών καθαρισμών\n«Ο εν λόγω πόρος είναι το αποτέλεσμα της επεξεργασίας υγρών αστικών λυμάτων από τους βιολογικούς καθαρισμούς και είναι απολύτως απαλλαγμένος από παθογόνα στοιχεία καθώς η εκροή υφίσταται απολύμανση» διευκρινίζει στο ΑΠΕ-ΜΠΕ ο επιστημονικός συνεργάτης και τέως ερευνητής του ΙΕΒ, Αθανάσιος Πανώρας, με αφορμή τη διερεύνηση της δυνατότητας χρήσης του συγκεκριμένου πόρου για την άρδευση των καλλιεργειών στην περιοχή του Αμυνταίου.\nΣε ό,τι αφορά την υπάρχουσα εμπειρία στην Ελλάδα, ο κ. Πανώρας επισημαίνει ότι το 2007 ξεκίνησε η άρδευση 15.000 στρεμμάτων από το σύνολο των 60.000 στρεμμάτων του αρδευτικού δικτύου Χαλάστρας Καλοχωρίου (στην περιοχή της Θεσσαλονίκης) με το νερό από τα επεξεργασμένα αστικά λύματα. Την επόμενη χρονιά, η έκταση αυτή διευρύνθηκε καταλαμβάνοντας 25.000 στρέμματα. Από τότε μέχρι σήμερα, ο υδάτινος αυτός πόρος "συμμετέχει" κάθε χρόνο στην άρδευση της περιοχής, σε συνάρτηση πάντα με τη χρήση των υδάτων του ποταμού Αξιού.\n«Όταν ο Αξιός έχει μεγάλες ποσότητες υδάτων και κρίνεται ότι δεν χρειάζεται το νερό του βιολογικού καθαρισμού, τότε εκείνο χρησιμοποιείται σε μικρότερες ποσότητες. Σε κάθε περίπτωση, πάντως, συμμετέχει στη χρήση νερού για άρδευση από το 2007 μέχρι και σήμερα» προσθέτει ο επιστημονικός συνεργάτης του ΙΕΒ.


Το μεγαλύτερο gadget του James Bond είναι το Savoir-Faire - RatPack.gr\nΞεχάστε το στυλό που εκρήγνυται και το εκτινασσόμενο κάθισμα της Aston Martin, ο 007 έλυνε με πολύ πιο απλό τροπο μια δύσκολη κατάσταση.\nΑκόμα κι αν δεν το τηρούμε κατά γράμμα, όλοι γνωρίζουμε τι είναι το Savoir-Vivre. Εκτός από ένας κώδικας καλής συμπεριφοράς, είναι και ένας χρήσιμος οδηγός επιβίωσης. Οι καλοί τρόποι και η ευγένεια πάντα βοηθούν σε μια δύσκολη κατάσταση. Μπορούν ακόμα και να αφοπλίσουν κάποιον, προκαλώντας του αμηχανία. Τι γίνεται όμως όταν οι καλοί τρόποι δεν είναι αρκετοί για την κατά μέτωπο αντιμετώπιση μιας δυσχερούς στιγμής; Τη λύση έρχεται να δώσει ο λογοτεχνικός James Bond, ο οποίος σε αντίθεση με τον κινηματογραφικό ήταν πολύ πιο ενδιαφέρων τύπος.\nΟ λογοτεχνικός μυστικός πράκτορας επιστράτευσε μια άλλη γαλλική έννοια, αυτή του Savoir-Faire. Αυτό δεν σημαίνει τίποτα παραπάνω του να μπορεί κάποιος να προσαρμόζεται ταχύτατα σε μια κατάσταση και δρα ανάλογα. Χρειάζεται μια ειδική εκπαίδευση για να είσαι έτοιμος να το κάνεις αυτό. Όμως το κυριότερο είναι οι κινήσεις και η συμπεριφορά να εμπνέουν αυτοπεποίθηση. Ο Ian Fleming το περιέγραφε ως μια λουστραρισμένη και φινετσάτη βεβαιότητα.\nΗ γοητεία αυτής της τεχνικής, μόλις την κατακτήσει κάποιος, είναι ότι μοιάζει να πηγάζει από μέσα, χωρίς να καταβάλλεται η παραμικρή προσπάθεια. Η αλήθεια που βρίσκεται πίσω από την τόσο ψύχραιμη αντιμετώπιση μίας κατάστασης δεν είναι καθόλου εύκολη και δεν μιλάμε μόνο για τη στρατιωτική εκπαίδευση που είχε δεχθεί ο Bond ως Αντιπλοίαρχος του Βρετανικού Ναυτικού. Θέλει προσπάθεια, θέλει διάβασμα και θέλει συνεχή αυτοβελτίωση.\nΗ βασική προετοιμασία περιλαμβάνει το ακόνισμα κάποιων στοιχειωδών ικανοτήτων. Μπορεί η εικόνα του να ξέρεις τι κάνεις να είναι καθοριστικής σημασίας, αλλά σε καμία περίπτωση δεν θα υποκαταστήσει την πραγματική γνώση. Στην κορυφή αυτών των skills βρίσκονται δικαιωματικά αυτά της επιβίωσης. Από τον χειρισμό ενός μαχαιριού μέχρι τη γρήγορη οδήγηση είναι αρετές που έσωσαν πολλές φορές το τομάρι του 007. Στην gallery που ακολουθεί θα μάθεις ποιες είναι αυτές.\nΗ καλή φυσική κατάσταση είναι δεδομένη για να χρησιμοποιήσεις αποτελεσματικά το Savoir-Faire αλλά για να το κάνεις σωστά πρέπει να το κάνεις και με τρόπους και κάπου εδώ παρεισφρύει το Savoir-Vivre. Άλλωστε ο Bond έκανε πάντα οικονομία δυνάμεων και πριν αντιμετωπίσει δια της βίας τον κίνδυνο, τον πήγαινε με το μαλακό και με τρόπο διπλωματικό. Η ανάπτυξη κοινωνικών δεξιοτήτων είναι η καλύτερη προετοιμασία για να ζυγίσεις μια κατάσταση πριν αυτή εξελιχθεί. Από το φλερτ με μια άγνωστη γυναίκα, μέχρι κάποιον υποψήφιο συνεργάτη ή κάποιον που θα μπορούσε να αποτελέσει απειλή. Τα σημαντικότερα από αυτά παρουσιάζονται στην παρακάτω gallery.\nΜπορεί ο λογοτεχνικός James Bond να μην είχε όλα αυτά τα εξωφρενικά gadget του Q, και φυσικά να μην τα έχει κανείς πραγματικός άνθρωπος, αλλά αυτό δεν σημαίνει ότι δεν υπάρχει ένας απαραίτητος εξοπλισμός για τη μάχη της καθημερινότητας. Ένα καλό κινητό δεν είναι μόνο status symbol, είναι και σοβαρό εργαλείο δουλειάς, αν προσέχεις την υγεία της μπαταρίας του θα είναι και εργαλείο επιβίωσης. Ένα καλό πορτοφόλι και ένα ρολόι ξεφεύγουν πολύ από τα στενά όρια του χρηστικού τους ρόλου. Είναι μικρές λεπτομέρειες που λένε τα πάντα για σένα σε όσους σε γνωρίζουν για πρώτη φορά.\nΤο σχέδιο που έχεις καταστρώσει δεν πετυχαίνει πάντα, είτε από αντικειμενικές, είτε από υποκειμενικές συνθήκες. Ένα plan B είναι κάτι παραπάνω από ευπρόσδεκτο, αλλά υπάρχει και κάτι ακόμα καλύτερο, η ικανότητα να στήνεις ένα σχέδιο επί τόπου. Αυτό δεν σημαίνει ότι πρέπει να εγκαταλείψεις τη σωστή προετοιμασία και να στραφείς στον αυθορμητισμό. Είναι κάτι που μπορεί και πρέπει να γίνεται συνδυαστικά. Ακόμα καλύτερα μπορείς να εξασκηθείς συντάσσοντας εικονικά σχέδια για μια δύσκολη περίσταση. Από το πώς θα ζητήσεις αύξηση ή προαγωγή, μέχρι την πρόταση για συγκατοίκηση, είναι περιστάσεις στις οποίες πρέπει να είσαι προετοιμασμένος για κάθε πιθανή απάντηση, αλλά και να προσαρμόσεις επιτόπου την προσέγγισή σου. Σε αυτή τη gallery θα δεις πώς το έκανε ο James Bond.


Οι «Περλιμπλίν και Μπελίσα» του Λόρκα ερωτεύονται «στη σκιά των Βράχων» | Βύρωνας.gr\nΟι «Περλιμπλίν και Μπελίσα» του Λόρκα ερωτεύονται «στη σκιά των Βράχων»\nΟ Περλιμπλίν και Μπελίσα, είναι ένα σύγχρονο αλλά και διαχρονικό παραμύθι, δημιούργημα της αριστουργηματικής πένας του Ποιητή του Έρωτα και του Ντουέντε, Φεντερίκο Γκαρθία Λόρκα. Ένα έργο που υμνεί τον έρωτα με ένα σπάνιας ομορφιάς τρόπο και δικαίως θεωρείται από τα αριστουργήματα του παγκόσμιου θεάτρου. Παρουσιάζεται τη Δευτέρα 1 Ιουλίου στο Θέατρο Βράχων , στο πλαίσιο του Φεστιβάλ στη “Σκιά των Βράχων 2013”.\nΟ Περλιμπλίν, ένας μεσήλικας, απορροφημένος και ξεχασμένος στα βιβλία του, παρακινείται από τη γηραιά υπηρέτρια του, που τον νοιάζεται αληθινά, να βρεί μια γυναίκα να παντρευτεί, ανησυχώντας για το τι θ’ απογίνει μόνος του, αν κάποια στιγμή αποθάνει η ίδια.\nΟ Περλιμπλίν αρνείται πεισματικά, γιατί φοβάται το γάμο. Όταν όμως ακούει τη φωνή της Μπελίσας, μιας πολύ νεαρής γειτονοπούλας του, να τραγουδά την αγάπη, παραδίδεται άνευ όρων στην σαγήνη της και την ζητά για γυναίκα του.\nΉρθε λοιπόν η στιγμή να ζήσει για πρώτη φορά τον απόλυτο έρωτα, και γι’ αυτό, να γευθεί το απρόβλεπτο και σπαρακτικά γρανιτένιο τίμημα του.\nΣ’ αυτό το μικρό αριστούργημα ο Λόρκα συνδυάζει με έναν μοναδικό τρόπο το κωμικό με το τραγικό στοιχείο, αναζητώντας την πνευματική ουσία του έρωτα και ανάγοντας τον από το επίπεδο του σώματος στο επίπεδο της ψυχής.\nΏρα έναρξης: 9:00μ.μ.\nΤιμή εισιτηρίου: 16 €, Προπώληση-Φοιτητικό-Άνω των 65: 13 €, Άνεργοι: 10 €\nO Δήμαρχος Βύρωνα μιλάει για την απόφαση του Εφετείου να δοθεί ο χώρος του Θεάτρου Βράχων σε ιδιώτες\nΌταν ο δήμαρχος Βύρωνα έκανε κατάληψη στην Εργάνη για να φτιάξει το Θέατρο βράχων


Διατροφή και Οστεοαρθρίτιδα - Υγείας Θάλπη\nΑρχική » Διατροφή και Οστεοαρθρίτιδα\nΗ οστεοαρθρίτιδα αποτελεί μία εκφυλιστική ασθένεια, η οποία σχετίζεται με τη φθορά του αρθρικού χόνδρου.\nΟ αρθρικός χόνδρος είναι το υλικό που καλύπτει τα οστά μέσα στις\nαρθρώσεις. Πρόκειται για μία ρευματική πάθηση, που ταλαιπωρεί μεγάλο\nποσοστό των ανθρώπων στις δυτικές χώρες κυρίως. Εκτός\nαπό ενδογενείς παράγοντες και παράγοντες κληρονομικότητας, το βάρος\nεπίσης αποτελεί αιτία επιδείνωσης της οστεοαρθρίτιδας.\nΓι’ αυτό και η παχυσαρκία που μαστίζει την κοινωνία έχει ως\nαποτέλεσμα, μεταξύ άλλων, τη ραγδαία αύξηση των ποσοστών ασθενών που\nυποφέρουν από οστεοαρθρίτιδα.\nΗ συχνή άσκηση και η υιοθέτηση ενός υγιεινού τρόπου διατροφής\nαποτελούν βασικούς πυλώνες, επάνω στους οποίους οφείλει να δομηθεί η\nσυνολική θεραπεία της οστεοαρθρίτιδας. Συγκεκριμένα για την υγιεινή\nδιατροφή, ορίστε τα βασικά χαρακτηριστικά που πρέπει αυτή να έχει για να\nβελτιστοποιηθούν τα αποτελέσματα στους ασθενείς:\nΑύξηση κατανάλωσης φρούτων και λαχανικών: Ιδιαίτερα τα φρούτα και τα\nλαχανικά που περιέχουν αυξημένη ποσότητα βιταμίνης C είναι εξαιρετικά\nωφέλιμα για τον οργανισμό. Λόγω των αντιοξειδωτικών ιδιοτήτων τους, τα\nφρούτα και τα λαχανικά μπορούν να βελτιώσουν την κατάσταση της\nΜείωση τρανς λιπαρών: Στη μαγειρική πρέπει να επιλέγονται συστατικά που περιέχουν καλά λιπαρά.\nΤα τρανς λιπαρά δεν ωφελούν τον οργανισμό, ενώ αντιθέτως τα Ω3 λιπαρά\nκαι οι καλές πηγές λίπους μπορούν να βοηθήσουν κατά πολύ την κατάσταση.\nΕμπλουτισμός με μπαχαρικά: Η κανέλα, η πιπερόριζα, ο κουρκουμάς και\nπολλά ακόμη μπαχαρικά αλλά και μυρωδικά περιέχουν αντιφλεγμονώδη\nσυστατικά. Ως αποτέλεσμα, μπορούν να ανακουφίσουν τον ασθενή από\nΜαγειρέψτε σωστά: Σίγουρα τα συστατικά που επιλέγονται στη διατροφή είναι σημαντικά.\nΕξίσου σημαντικός, ωστόσο, είναι και ο τρόπος που επιλέγει ο καθένας στη\nμαγειρική των συστατικών αυτών. Καλύτερες επιλογές αποτελούν οι μέθοδοι\nμαγειρικής που δεν ανεβάζουν πολύ τη θερμοκρασία του φαγητού. Για\nπαράδειγμα, το βράσιμο και το ψήσιμο στο φούρνο αποτελούν πολύ καλές\nεπιλογές. Αντιθέτως, δεν είναι τόσο καλές οι μέθοδοι του τηγανίσματος\nκαι του ψησίματος στο γκριλ σε πολύ ψηλές θερμοκρασίες.\nΑκόμη και με την υιοθέτηση όλων αυτών των συμβουλών διατροφής, είναι\nζωτικής σημασίας η επίτευξη και διατήρηση του ιδανικού βάρους. Η\nπαχυσαρκία επιβαρύνει το σώμα και επομένως δυσχεραίνει την πρόγνωση και\nτη θεραπεία της οστεοαρθρίτιδας. Από την άλλη μεριά, ακόμη και η\nελάχιστη απώλεια βάρους ενδέχεται να βελτιώσει τα συμπτώματα που βιώνει ο\nασθενής με οστεοαρθρίτιδα. Γι’ αυτό και ένα από τα πιο βασικά βήματα\nστην αντιμετώπιση της ρευματικής αυτής πάθησης είναι χωρίς αμφιβολία η\nαπώλεια του επιπλέον βάρους.\nΗ ιατρική συμβολή είναι επίσης σημαντική και δεν θα πρέπει να\nαποφεύγεται. Η ρευματική πάθηση της οστεοαρθρίτιδας είναι εκφυλιστική\nκαι χρόνια. Συνεπώς, αποτελεί μαραθώνιο δρόμο και όχι αγώνα ταχύτητας.\nΣε αυτό τον αγώνα η ιατρική φροντίδα είναι απαραίτητη. Ο ασθενής πρέπει\nνα ελέγχει την πρόοδό του ανά τακτά χρονικά διαστήματα, έτσι ώστε να\nδιαπιστώνει εάν η κατάσταση βελτιώνεται ή επιδεινώνεται. Πάντοτε με τη\nβοήθεια της διατροφής, της άσκησης και της κατάλληλης θεραπείας φυσικά!\nΠάντα με υγεία, Άννα Κορτέση